Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
3 พ.ย. 2558

SET มีสัญญาณ “กลับตัว” หลังยืนเหนือ 1,408 จุด…SET50 เริ่มกลับมาแข็งกว่า SET
ดัชนี SET อยู่ที่ 1,415.25 จุด +1.91 จุด +0.14% ปริมาณซื้อขาย 18,666 ลบ.
แนวรับ :          1,408          แนวต้าน :          1,420 / 1,430
สรุปทิศทางและแนวโน้มตลาด
SET ทำสัญญาณ “กลับตัว” ทางเทคนิคแล้ว ด้วย SET50 ที่จะกลับมานำตลาด: SET ส่งสัญญาณ “กลับตัว” ทางเทคนิคตั้งแต่บ่ายวานนี้ โดยการปรับสูงขึ้นยืนเหนือ 1,408 จุด ขาดเพียงแต่ปริมาณการซื้อขายที่น้อยไปบ้างเท่านั้น อย่างไรก็ดี ด้วย Downside Risk ที่จำกัด (ดู The Quant &amp; The Tactical 2 พ.ย.) และสัญญาณกลับมา “แข็งแกร่ง” กว่าตลาดของ SET50 เมื่อเทียบกับ SET ทำให้เราคาดว่า SET จะปรับสูงขึ้นต่อเนื่อง ด้วยเป้าหมายระยะสั้นที่ 1,430 จุด (จุดสูงสุดเดิมในเดือน ต.ค.) และคงเป้าหมายการปรับขึ้นปลายเดือน พ.ย. และสิ้นปีที่ 1,450 และ 1,500 จุด ตามลำดับ…ทั้งนี้หุ้นใหญ่ในกลุ่ม SET50 ที่น่าสนใจ ได้แก่ AOT (เข้าสู่ช่วง High Season ธุรกิจท่องเที่ยว), SCC (กำไรผ่านจุดต่ำใน 3Q15 PE ต่ำกว่าค่าเฉลี่ยในอดีต), INTUCH (ผลบวกจากการประมูล 1800MHz วันที่ 11 พ.ย.นี้), CPALL (กำไรปกติ 3Q15 คาดเติบโตแข็งแกร่ง 30%+), และ KTB (Valuation ต่ำด้วย PBV 1x ขณะที่คุณภาพสินทรัพย์ดีขึ้น ปันผลสูง 5-6%)
 
หุ้นที่น่าสนใจทางเทคนิค
JWD “ซื้อ” ราคาหุ้นทะลุกรอบสามเหลี่ยมด้านเท่าในกราฟรายชั่วโมง พร้อมปริมาณการซื้อขายเริ่มกลับมาอีกครั้ง เครื่องมือ MACD กลับมาเป็นบวก เป็นจังหวะซื้อเก็งกำไร มีแนวต้านแรกที่ 15.20 บาท และเป้าหมายถัดไปที่ 16.00 บาท
TOG “ซื้อ” ราคาหุ้นมีจังหวะแกว่งตัวขึ้นผ่านกรอบ Sideways พร้อมปริมาณการซื้อขายสูงกว่าปกติ สอดคล้องกับเครื่องมือ MACD ที่ตัด Signal ขึ้นและมีค่าเป็นบวก เป็นจังหวะซื้อเก็งกำไร มีแนวต้านแรกบริเวณ 6.30 บาท และถัดไปที่ 6.70 บาท
FER “ซื้อ” ราคาหุ้นเริ่มฟื้นตัวด้วยรูปแบบ Double Bottom พร้อมปริมาณการซื้อขายเพิ่มสูงขึ้น พร้อมแท่งเทียน Big White วานนี้ สอดคล้องกับเครื่องมือ DI+ ชี้ตัด DI- ขึ้น เป็นจังหวะซื้อเก็งกำไร แนวต้านแรกที่ 1.15 บาท ผ่านได้มีเป้าหมายถัดไปที่ 1.22 บาท
 
 
Futures        แนวรับ     แนวต้าน
SET50            908        920
                     903        924
Gold              19300      19450
                    19200      19500
Oil                 1730       1765
                    1700       1800